CELEX: 32017D0259
Language: el
Date: 2017-02-13 00:00:00
Title: Εκτελεστική απόφαση (ΕΕ) 2017/259 της Επιτροπής, της 13ης Φεβρουαρίου 2017, σχετικά με ορισμένους αναθεωρημένους στόχους επιδόσεων και ενδεδειγμένα μέτρα των εθνικών σχεδίων ή των σχεδίων λειτουργικού τμήματος εναέριου χώρου που υποβλήθηκαν σύμφωνα με τον κανονισμό (ΕΚ) αριθ. 549/2004 του Ευρωπαϊκού Κοινοβουλίου και του Συμβουλίου τα οποία δεν συνάδουν με τους στόχους επιδόσεων σε κλίμακα Ένωσης για τη δεύτερη περίοδο αναφοράς, καθώς και σχετικά με τον καθορισμό υποχρεώσεων για τη λήψη διορθωτικών μέτρων [κοινοποιηθείσα υπό τον αριθμό C(2017) 729] (Κείμενο που παρουσιάζει ενδιαφέρον για τον ΕΟΧ )

15.2.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 38/76
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2017/259 ΤΗΣ ΕΠΙΤΡΟΠΉΣ
   της 13ης Φεβρουαρίου 2017
   σχετικά με ορισμένους αναθεωρημένους στόχους επιδόσεων και ενδεδειγμένα μέτρα των εθνικών σχεδίων ή των σχεδίων λειτουργικού τμήματος εναέριου χώρου που υποβλήθηκαν σύμφωνα με τον κανονισμό (ΕΚ) αριθ. 549/2004 του Ευρωπαϊκού Κοινοβουλίου και του Συμβουλίου τα οποία δεν συνάδουν με τους στόχους επιδόσεων σε κλίμακα Ένωσης για τη δεύτερη περίοδο αναφοράς, καθώς και σχετικά με τον καθορισμό υποχρεώσεων για τη λήψη διορθωτικών μέτρων
   
      
         [κοινοποιηθείσα υπό τον αριθμό C(2017) 729]
      
   
   (Τα κείμενα στην αγγλική, τη γαλλική, τη γερμανική, την ελληνική, την ιταλική, τη μαλτέζικη και την ολλανδική γλώσσα είναι τα μόνα αυθεντικά)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 549/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, για τη χάραξη του πλαισίου για τη δημιουργία του Ενιαίου Ευρωπαϊκού Ουρανού (κανονισμός-πλαίσιο) (1), και ιδίως το άρθρο 11 παράγραφος 3 στοιχείο γ),
   Έχοντας υπόψη τον εκτελεστικό κανονισμό (ΕΕ) αριθ. 390/2013 της Επιτροπής, της 3ης Μαΐου 2013, για καθορισμό μηχανισμού επιδόσεων των υπηρεσιών αεροναυτιλίας και των λειτουργιών δικτύου (2), και ιδίως το άρθρο 15 παράγραφος 3,
   Εκτιμώντας τα ακόλουθα:
   
               (1)
            
            
               Σύμφωνα με τον κανονισμό (ΕΚ) αριθ. 549/2004, τα κράτη μέλη οφείλουν να καταρτίσουν εθνικό σχέδιο ή σχέδιο λειτουργικού τμήματος του εναερίου χώρου (FAB), καθώς και δεσμευτικούς εθνικούς στόχους ή στόχους σε επίπεδο λειτουργικών τμημάτων εναέριου χώρου, εξασφαλίζοντας συνοχή με τους στόχους επιδόσεων σε κλίμακα Ένωσης. Ο εν λόγω κανονισμός προβλέπει επίσης ότι η Επιτροπή οφείλει να εκτιμήσει τη συνοχή των στόχων αυτών με βάση τα κριτήρια αξιολόγησης που αναφέρονται στο άρθρο 11 παράγραφος 6 στοιχείο δ) του ιδίου κανονισμού. Εν προκειμένω καθορίστηκαν λεπτομερείς κανόνες στον εκτελεστικό κανονισμό (ΕΕ) αριθ. 390/2013.
            
         
               (2)
            
            
               Με την εκτελεστική απόφαση 2014/132/ΕΕ της Επιτροπής (3) εκδόθηκαν στόχοι επιδόσεων σε κλίμακα Ένωσης για τα κύρια πεδία επιδόσεων της ασφάλειας πτήσεων, του περιβάλλοντος, της χωρητικότητας και της οικονομικής αποδοτικότητας για τη δεύτερη περίοδο αναφοράς (2015-2019).
            
         
               (3)
            
            
               Στις 2 Μαρτίου 2015 η Επιτροπή εξέδωσε την εκτελεστική απόφαση (ΕΕ) 2015/347 (4) σχετικά με την ανακολουθία ορισμένων στόχων που περιείχαν τα αρχικά σχέδια επιδόσεων με τους στόχους επιδόσεων σε κλίμακα Ένωσης, καθώς και σχετικά με τη διατύπωση συστάσεων για την αναθεώρηση των στόχων αυτών. Η εν λόγω απόφαση είχε ως αποδέκτες το Βέλγιο, τη Βουλγαρία, την Τσεχική Δημοκρατία, τη Γερμανία, την Ελλάδα, την Ισπανία, τη Γαλλία, την Κροατία, την Ιταλία, την Κύπρο, το Λουξεμβούργο, την Ουγγαρία, τη Μάλτα, τις Κάτω Χώρες, την Αυστρία, την Πορτογαλία, τη Ρουμανία, τη Σλοβενία και τη Σλοβακική Δημοκρατία, κράτη μέλη από τα οποία ζητήθηκε να αναθεωρήσουν τους στόχους στα κύρια πεδία επιδόσεων της χωρητικότητας και/ή της οικονομικής αποδοτικότητας.
            
         
               (4)
            
            
               Το Βέλγιο, η Βουλγαρία, η Τσεχική Δημοκρατία, η Γερμανία, η Ελλάδα, η Ισπανία, η Γαλλία, η Κροατία, η Ιταλία, η Κύπρος, το Λουξεμβούργο, η Ουγγαρία, η Μάλτα, οι Κάτω Χώρες, η Αυστρία, η Πορτογαλία, η Ρουμανία, η Σλοβενία και η Σλοβακία υπέβαλαν έως τις 2 Ιουλίου 2015 αναθεωρημένο εθνικό σχέδιο ή σχέδιο λειτουργικού τμήματος εναέριου χώρου που περιλάμβανε αναθεωρημένους στόχους επιδόσεων. Η Ισπανία και η Πορτογαλία υπέβαλαν στις 4 Φεβρουαρίου 2016 τροποποίηση του σχεδίου λειτουργικού τμήματος εναέριου χώρου με άλλους αναθεωρημένους στόχους επιδόσεων.
            
         
               (5)
            
            
               Ο φορέας επανεξέτασης των επιδόσεων, ο οποίος έχει αναλάβει να επικουρεί την Επιτροπή στην εφαρμογή του μηχανισμού επιδόσεων σύμφωνα με το άρθρο 3 του εκτελεστικού κανονισμού (ΕΕ) αριθ. 390/2013, υπέβαλε στις 15 Οκτωβρίου 2015 στην Επιτροπή την πρώτη του έκθεση αξιολόγησης.
            
         
               (6)
            
            
               Η αξιολόγηση των αναθεωρημένων στόχων επιδόσεων όσον αφορά τη συμμόρφωσή τους με τους στόχους επιδόσεων σε κλίμακα Ένωσης πραγματοποιήθηκε με τη χρήση των ίδιων κριτηρίων και μεθοδολογιών αξιολόγησης που είχαν χρησιμοποιηθεί κατά την αξιολόγηση των αρχικά υποβληθέντων στόχων επιδόσεων και αφού εξετάσθηκαν τα τυχόν ενδεδειγμένα μέτρα που έλαβαν τα ενδιαφερόμενα κράτη μέλη για να εξασφαλίσουν τη συμμόρφωση των στόχων επιδόσεων με τους στόχους επιδόσεων σε κλίμακα Ένωσης.
            
         
               (7)
            
            
               Όσον αφορά το κύριο πεδίο επιδόσεων της χωρητικότητας, η συμμόρφωση των αναθεωρημένων στόχων που υπέβαλαν τα ενδιαφερόμενα κράτη μέλη για την καθυστέρηση της διαχείρισης της ροής της εναέριας κυκλοφορίας κατά τη διαδρομή (ATFM) αξιολογήθηκε, σύμφωνα με την αρχή που ορίζεται στο σημείο 4 του παραρτήματος IV του εκτελεστικού κανονισμού (ΕΕ) αριθ. 390/2013, με χρήση των σχετικών τιμών αναφοράς FAB για τη χωρητικότητα, οι οποίες, εάν εφαρμοσθούν, διασφαλίζουν την επίτευξη των στόχων επιδόσεων σε κλίμακα Ένωσης, όπως υπολογίστηκαν από τον διαχειριστή δικτύου και περιλαμβάνονται στο σχέδιο λειτουργιών δικτύου (2014-2018/2019) στην πιο πρόσφατη έκδοσή του («σχέδιο λειτουργιών δικτύου»). Από την εν λόγω αξιολόγηση διαπιστώθηκε ότι οι στόχοι που υπέβαλαν το Βέλγιο, το Λουξεμβούργο, η Γαλλία, η Γερμανία και οι Κάτω Χώρες για το λειτουργικό τμήμα FABEC και η Κύπρος, η Ελλάδα, η Ιταλία και η Μάλτα για το λειτουργικό τμήμα Blue Med δεν είναι συμβατοί με τις σχετικές τιμές αναφοράς και ότι, συνεπώς, δεν πληρούν τους αντίστοιχους στόχους επιδόσεων σε κλίμακα Ένωσης. Πέραν τούτου, τα ενδεδειγμένα μέτρα που έλαβαν τα κράτη μέλη και αναφέρονται στην παρούσα αιτιολογική σκέψη είναι ανεπαρκή, διότι δεν περιέχουν συγκεκριμένα χρονοδιαγράμματα με ειδικά ορόσημα και, ως εκ τούτου, δεν επαρκούν για την αναθεώρηση των στόχων που πρέπει να επιτευχθούν.
            
         
               (8)
            
            
               Όσον αφορά το κύριο πεδίο επιδόσεων της οικονομικής αποδοτικότητας, αξιολογήθηκαν οι στόχοι εκφρασμένοι σε καθορισμένο κόστος μονάδας κατά τη διαδρομή που υπέβαλαν τα κράτη μέλη, σύμφωνα με τις αρχές που ορίζονται στο σημείο 5, σε συνδυασμό με το σημείο 1, του παραρτήματος IV του εκτελεστικού κανονισμού (ΕΕ) αριθ. 390/2013, με βάση την τάση του καθορισμένου κόστους μονάδας κατά τη διαδρομή κατά τη δεύτερη περίοδο αναφοράς και επί του συνδυασμού της πρώτης με τη δεύτερη περίοδο αναφοράς (2012-2019), τον αριθμό μονάδων εξυπηρέτησης (πρόγνωση της κίνησης) και το επίπεδο του καθορισμένου κόστους μονάδας κατά τη διαδρομή σε σύγκριση με τα κράτη μέλη με παρεμφερές επιχειρησιακό και οικονομικό περιβάλλον. Από την εν λόγω αξιολόγηση διαπιστώθηκε ότι οι αναθεωρημένοι στόχοι που υπέβαλαν η Γαλλία, η Γερμανία και οι Κάτω Χώρες για το FABEC εξακολουθούν να μην είναι σύμφωνοι με τους σχετικούς στόχους επιδόσεων σε κλίμακα Ένωσης, για τους κατωτέρω λόγους. Πέραν τούτου, τα ενδεδειγμένα μέτρα που έλαβαν τα κράτη μέλη και αναφέρονται στην παρούσα αιτιολογική σκέψη είναι ανεπαρκή, διότι δεν περιέχουν συγκεκριμένα χρονοδιαγράμματα με ειδικά ορόσημα και, ως εκ τούτου, δεν επαρκούν για την αναθεώρηση των στόχων που πρέπει να επιτευχθούν.
            
         
               (9)
            
            
               Οι αναθεωρημένοι στόχοι της Γαλλίας βασίζονται σε προγραμματισμένη μείωση 1,1 % ετησίως του οικείου μέσου καθορισμένου κόστους μονάδας κατά τη διαδρομή στη δεύτερη περίοδο αναφοράς. Η μείωση αυτή είναι αισθητά χαμηλότερη από τη στοχευόμενη μείωση του μέσου καθορισμένου κόστους μονάδας κατά τη διαδρομή σε κλίμακα Ένωσης για τη δεύτερη περίοδο αναφοράς (– 3,3 % ετησίως). Επιπλέον, το προγραμματισμένο καθορισμένο κόστος μονάδας κατά τη διαδρομή για το σύνολο της πρώτης και της δεύτερης περιόδου αναφοράς δεν φθίνει σύμφωνα με την ενωσιακή εξέλιξη (– 0,4 %, έναντι – 1,7 %). Ο αναθεωρημένος στόχος για το 2019 βασίζεται σε προγραμματισμένο καθορισμένο κόστος μονάδας κατά τη διαδρομή το οποίο είναι ίσο με το μέσο καθορισμένο κόστος μονάδας κατά τη διαδρομή των κρατών μελών με παρεμφερές επιχειρησιακό και οικονομικό περιβάλλον με τη Γαλλία, αλλά κατά περίπου 22 % υψηλότερο από τον στόχο επιδόσεων σε κλίμακα Ένωσης για το 2019. Επιπλέον, το προγραμματισμένο καθορισμένο κόστος μονάδας κατά τη διαδρομή για το 2015 είναι 7,9 % υψηλότερο από το πραγματικό κόστος το 2014. Επίσης, κατά την αναθεώρηση των οικείων στόχων η Γαλλία δεν αναθεώρησε προς τα κάτω το οικείο καθορισμένο κόστος κατά τη διαδρομή και αναθεώρησε μόνον προς τα άνω την πρόγνωση της κίνησης εκφρασμένης σε μονάδες εξυπηρέτησης.
            
         
               (10)
            
            
               Οι αναθεωρημένοι στόχοι της Γερμανίας βασίζονται σε προγραμματισμένη μείωση 3,5 % ετησίως του οικείου μέσου καθορισμένου κόστους μονάδας κατά τη διαδρομή στη δεύτερη περίοδο αναφοράς. Το ποσοστό αυτό υπερβαίνει κατά τι το μέσο καθορισμένο κόστος μονάδας κατά τη διαδρομή σε κλίμακα Ένωσης για τη δεύτερη περίοδο αναφοράς (– 3,3 % ετησίως). Ωστόσο, το καθορισμένο κόστος μονάδας κατά τη διαδρομή για το σύνολο της πρώτης και της δεύτερης περιόδου αναφοράς δεν φθίνει σύμφωνα με την ενωσιακή εξέλιξη (– 0,8 %, έναντι – 1,7 %). Ο στόχος για το 2019 βασίζεται σε προγραμματισμένο καθορισμένο κόστος μονάδας κατά τη διαδρομή για το 2019 το οποίο είναι αισθητά υψηλότερο (+ 12,6 %) του μέσου καθορισμένου κόστους μονάδας κατά τη διαδρομή των κρατών μελών με παρεμφερές επιχειρησιακό και οικονομικό περιβάλλον με τη Γερμανία και περίπου 34 % υψηλότερο από τον στόχο επιδόσεων σε κλίμακα Ένωσης για το 2019. Επιπλέον, το προγραμματισμένο καθορισμένο κόστος μονάδας κατά τη διαδρομή για το 2015 είναι 3,9 % υψηλότερο από το πραγματικό κόστος το 2014.
            
         
               (11)
            
            
               Οι αναθεωρημένοι στόχοι των Κάτω Χωρών βασίζονται σε προγραμματισμένη μέση μείωση μόνον 0,4 % ετησίως του οικείου μέσου καθορισμένου κόστους μονάδας στη δεύτερη περίοδο αναφοράς. Η μείωση αυτή είναι αισθητά χαμηλότερη από τη στοχευόμενη μείωση του μέσου καθορισμένου κόστους μονάδας κατά τη διαδρομή σε κλίμακα Ένωσης για τη δεύτερη περίοδο αναφοράς (– 3,3 % ετησίως). Επιπλέον, το προγραμματισμένο καθορισμένο κόστος μονάδας κατά τη διαδρομή για το σύνολο της πρώτης και της δεύτερης περιόδου αναφοράς δεν φθίνει σύμφωνα με την ενωσιακή εξέλιξη (– 0,2 %, έναντι – 1,7 %). Ο αναθεωρημένος στόχος για το 2019 βασίζεται σε προγραμματισμένο καθορισμένο κόστος μονάδας κατά τη διαδρομή το οποίο είναι ελαφρά υψηλότερο (+ 1,3 %) του μέσου καθορισμένου κόστους μονάδας κατά τη διαδρομή των κρατών μελών με παρεμφερές επιχειρησιακό και οικονομικό περιβάλλον με τις Κάτω Χώρες και είναι περίπου 19 % υψηλότερο από τον στόχο επιδόσεων σε κλίμακα Ένωσης για το 2019. Επιπλέον, το προγραμματισμένο καθορισμένο κόστος μονάδας κατά τη διαδρομή για το 2015 είναι 3,4 % υψηλότερο από το πραγματικό κόστος το 2014. Επίσης, κατά την αναθεώρηση των στόχων τους οι Κάτω Χώρες δεν αναθεώρησαν προς τα κάτω το οικείο καθορισμένο κόστος κατά τη διαδρομή ούτε αναθεώρησαν την πρόγνωση της κίνησης εκφρασμένης σε μονάδες εξυπηρέτησης.
            
         
               (12)
            
            
               Συνεπώς, είναι σκόπιμο να εκδώσει η Επιτροπή απόφαση για τα αναγκαία διορθωτικά μέτρα που πρέπει να λάβουν τα ενδιαφερόμενα κράτη μέλη ώστε να διασφαλίσουν ότι οι οικείες εποπτικές εθνικές αρχές θα προτείνουν αναθεωρημένους στόχους επιδόσεων με τους οποίους θα αντιμετωπίζονται οι ασυνέπειες που αναφέρονται στην παρούσα απόφαση. Τα προτεινόμενα διορθωτικά μέτρα θα πρέπει να εξειδικεύονται επακριβώς, σύμφωνα με το άρθρο 15 παράγραφος 4 του εκτελεστικού κανονισμού (ΕΕ) αριθ. 390/2013, με βάση τις ανεπάρκειες που διαπιστώθηκαν και τους αντίστοιχους στόχους επιδόσεων σε κλίμακα Ένωσης. Σύμφωνα με τον κανονισμό (ΕΚ) αριθ. 549/2004 και τον εκτελεστικό κανονισμό (ΕΕ) αριθ. 390/2013, τα κράτη μέλη θα πρέπει, εκτός από τη λήψη διορθωτικών μέτρων, να κοινοποιήσουν στην Επιτροπή τα στοιχεία με τα οποία αποδεικνύεται η συμμόρφωση των μέτρων με την παρούσα απόφαση. Τα εν λόγω μέτρα και τα στοιχεία τους θα πρέπει να κοινοποιηθούν στην Επιτροπή εντός δύο μηνών από την κοινοποίηση της παρούσας απόφασης.
            
         
               (13)
            
            
               Για να αντιμετωπισθούν οι ασυνέπειες όσον αφορά το κύριο πεδίο επιδόσεων της χωρητικότητας, πρέπει να διασφαλιστεί ότι τα διορθωτικά μέτρα έχουν ως αποτέλεσμα αναθεωρημένους στόχους επιδόσεων σύμφωνους με τις τιμές αναφοράς χωρητικότητας του FAB που καθορίζονται στο σχέδιο λειτουργιών δικτύου. Αυτό αφορά, ειδικότερα, τα εξής κέντρα ελέγχου περιοχής (ACC): Μάαστριχτ για το UAC (Γερμανία, Βέλγιο, Λουξεμβούργο, Κάτω Χώρες), Μπορντό, Brest, Μασσαλία και Reims (Γαλλία) για το FABEC, Λευκωσία (Κύπρος), Αθήνα και Μακεδονία (Ελλάδα) για το Blue Med.
            
         
               (14)
            
            
               Για να αντιμετωπισθούν οι ασυνέπειες όσον αφορά το κύριο πεδίο επιδόσεων της οικονομικής αποδοτικότητας, πρέπει να εξασφαλισθεί ότι τα διορθωτικά μέτρα έχουν ως αποτέλεσμα αναθεωρημένους στόχους επιδόσεων.
            
         
               (15)
            
            
               Η επιτροπή ενιαίου ουρανού δεν εξέδωσε γνώμη. Κρίθηκε αναγκαία η έκδοση εκτελεστικής πράξης και ο πρόεδρος υπέβαλε το σχέδιο εκτελεστικής πράξης στην επιτροπή προσφυγών για περαιτέρω εξέταση. H επιτροπή προσφυγών δεν εξέδωσε γνώμη,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Οι στόχοι επιδόσεων όσον αφορά τα κύρια πεδία επιδόσεων της χωρητικότητας και της οικονομικής αποδοτικότητας, που απαριθμούνται στο παράρτημα I, και τα ενδεδειγμένα μέτρα των αναθεωρημένων σχεδίων που υποβλήθηκαν δυνάμει του κανονισμού (ΕΚ) αριθ. 549/2004 δεν επαρκούν για τους στόχους επιδόσεων σε κλίμακα Ένωσης για τη δεύτερη περίοδο αναφοράς που καθορίζονται στην εκτελεστική απόφαση 2014/132/ΕΕ.
   Άρθρο 2
   Το Βέλγιο, το Λουξεμβούργο, η Γαλλία, η Γερμανία και οι Κάτω Χώρες για το FABEC και η Κύπρος, η Ιταλία, η Ελλάδα και η Μάλτα για το Blue Med θα πρέπει να λάβουν διορθωτικά μέτρα όσον αφορά τους στόχους επιδόσεων για το κύριο πεδίο επιδόσεων της χωρητικότητας, με βάση τις προτάσεις που καθορίζονται στο μέρος Α του παραρτήματος II.
   Άρθρο 3
   Η Γαλλία, η Γερμανία και οι Κάτω Χώρες για το FABEC θα πρέπει να λάβουν διορθωτικά μέτρα όσον αφορά τους οικείους στόχους επιδόσεων για το κύριο πεδίο επιδόσεων της οικονομικής αποδοτικότητας, με βάση τις προτάσεις που καθορίζονται στο μέρος Β του παραρτήματος II.
   Άρθρο 4
   Η παρούσα απόφαση απευθύνεται στο Βασίλειο του Βελγίου, στην Ομοσπονδιακή Δημοκρατία της Γερμανίας, στην Ελληνική Δημοκρατία, στη Γαλλική Δημοκρατία, στην Ιταλική Δημοκρατία, στην Κυπριακή Δημοκρατία, στο Μεγάλο Δουκάτο του Λουξεμβούργου, στη Δημοκρατία της Μάλτας και στο Βασίλειο των Κάτω Χωρών.
   
      Βρυξέλλες, 13 Φεβρουαρίου 2017.
      
         
            Για την Επιτροπή
         
         Violeta BULC
         
            Μέλος της Επιτροπής
         
      
   
   
      (1)  ΕΕ L 96 της 31.3.2004, σ. 1.
   
      (2)  ΕΕ L 128 της 9.5.2013, σ. 1.
   
      (3)  Εκτελεστική απόφαση 2014/132/ΕΕ της Επιτροπής, της 11ης Μαρτίου 2014, σχετικά με τον καθορισμό στόχων επιδόσεων σε κλίμακα Ευρωπαϊκής Ένωσης για το δίκτυο διαχείρισης της εναέριας κυκλοφορίας και τα όρια έγκαιρης προειδοποίησης για τη δεύτερη περίοδο αναφοράς 2015-2019 (ΕΕ L 71 της 12.3.2014, σ. 20).
   
      (4)  Εκτελεστική απόφαση (ΕΕ) 2015/347 της Επιτροπής, της 2ας Μαρτίου 2015, σχετικά με την ανακολουθία ορισμένων στόχων περιλαμβανόμενων στα εθνικά σχέδια ή τα σχέδια λειτουργικού τμήματος εναέριου χώρου που υποβλήθηκαν σύμφωνα με τον κανονισμό (ΕΚ) αριθ. 549/2004 του Ευρωπαϊκού Κοινοβουλίου και του Συμβουλίου με τους στόχους επιδόσεων σε κλίμακα Ευρωπαϊκής Ένωσης για τη δεύτερη περίοδο αναφοράς, καθώς και σχετικά με τη διατύπωση συστάσεων για την αναθεώρηση των εν λόγω στόχων (ΕΕ L 60 της 4.3.2015, σ. 48).
   
      ΠΑΡΑΡΤΗΜΑ I
      
         Στόχοι επιδόσεων στα κύρια πεδία επιδόσεων της χωρητικότητας και της οικονομικής αποδοτικότητας που περιλαμβάνονται στα αναθεωρημένα εθνικά σχέδια ή τα σχέδια λειτουργικού τμήματος εναέριου χώρου που υποβλήθηκαν δυνάμει του κανονισμού (ΕΚ) αριθ. 549/2004, οι οποίοι δεν επαρκούν με βάση τους στόχους επιδόσεων σε κλίμακα Ένωσης για τη δεύτερη περίοδο αναφοράς
      
      
         Κύριο πεδίο επιδόσεων χωρητικότητας
      
      Καθυστέρηση της διαχείρισης της ροής της εναέριας κυκλοφορίας (ATFM) κατά τη διαδρομή σε λεπτά/πτήση
      
                  Κράτος μέλος
               
               
                  FAB (Λειτουργικό τμήμα εναέριου χώρου)
               
               
                  Στόχος χωρητικότητας του FAB κατά τη διαδρομή
               
            
                  2015
               
               
                  2016
               
               
                  2017
               
               
                  2018
               
               
                  2019
               
            
                  Βέλγιο/Λουξεμβούργο
               
               
                  FABEC
               
               
                  
                     0,48
                  
               
               
                  
                     0,49
                  
               
               
                  
                     0,48
                  
               
               
                  
                     0,47
                  
               
               
                  
                     Σύμφωνο (0,43)
                  
               
            
                  Γαλλία
               
            
                  Γερμανία
               
            
                  Κάτω Χώρες
               
            
                  
                     [Ελβετία]
                  
               
            
                  Κύπρος
               
               
                  Blue Med
               
               
                  
                     0,35
                  
               
               
                  
                     0,36
                  
               
               
                  
                     0,37
                  
               
               
                  
                     0,37
                  
               
               
                  
                     0,38
                  
               
            
                  Ελλάδα
               
            
                  Ιταλία
               
            
                  Μάλτα
               
            
         Κύριο πεδίο επιδόσεων οικονομικής αποδοτικότητας
      
      Υπόμνημα:
      
                  Κλείδα
               
               
                  Αντικείμενο
               
               
                  Μονάδες
               
            
                  Α)
               
               
                  Συνολικό καθορισμένο κόστος κατά τη διαδρομή
               
               
                  (σε ονομαστικές τιμές και σε εθνικό νόμισμα)
               
            
                  Β)
               
               
                  Ποσοστό πληθωρισμού
               
               
                  (%)
               
            
                  Γ)
               
               
                  Δείκτης πληθωρισμού
               
               
                  (100 = 2009)
               
            
                  Δ)
               
               
                  Συνολικό καθορισμένο κόστος κατά τη διαδρομή
               
               
                  (σε πραγματικές τιμές του 2009 και σε εθνικό νόμισμα)
               
            
                  E)
               
               
                  Σύνολο μονάδων εξυπηρέτησης κατά τη διαδρομή
               
               
                  (TSU)
               
            
                  ΣΤ)
               
               
                  Καθορισμένο κόστος μονάδας κατά τη διαδρομή (DUC)
               
               
                  (σε πραγματικές τιμές του 2009 και σε εθνικό νόμισμα)
               
            
         FABEC
      
      
                  Ζώνη χρέωσης: Γαλλία — νόμισμα: ευρώ
               
            
                   
               
               
                  2015
               
               
                  2016
               
               
                  2017
               
               
                  2018
               
               
                  2019
               
            
                  Α)
               
               
                  1 290 640 175 
               
               
                  1 296 576 851 
               
               
                  1 328 676 964 
               
               
                  1 340 098 296 
               
               
                  1 343 820 915 
               
            
                  Β)
               
               
                  0,1 %
               
               
                  0,8 %
               
               
                  1,1 %
               
               
                  1,2 %
               
               
                  1,5 %
               
            
                  Γ)
               
               
                  108,2
               
               
                  109,1
               
               
                  110,3
               
               
                  111,7
               
               
                  113,3
               
            
                  Δ)
               
               
                  1 192 625 922 
               
               
                  1 188 249 284 
               
               
                  1 204 538 004 
               
               
                  1 200 012 085 
               
               
                  1 186 146 439 
               
            
                  E)
               
               
                  18 662 000 
               
               
                  19 177 000 
               
               
                  19 300 000 
               
               
                  19 526 000 
               
               
                  19 759 000 
               
            
                  ΣΤ)
               
               
                  
                     63,91
                  
               
               
                  
                     61,96
                  
               
               
                  
                     62,41
                  
               
               
                  
                     61,46
                  
               
               
                  
                     60,03
                  
               
            
         
      
                  Ζώνη χρέωσης: Γερμανία — νόμισμα: ευρώ
               
            
                   
               
               
                  2015
               
               
                  2016
               
               
                  2017
               
               
                  2018
               
               
                  2019
               
            
                  Α)
               
               
                  1 069 142 223 
               
               
                  1 039 589 465 
               
               
                  1 036 418 901 
               
               
                  1 036 540 416 
               
               
                  1 035 149 924 
               
            
                  Β)
               
               
                  1,4 %
               
               
                  1,6 %
               
               
                  1,7 %
               
               
                  1,7 %
               
               
                  1,7 %
               
            
                  Γ)
               
               
                  109,9
               
               
                  111,7
               
               
                  113,6
               
               
                  115,5
               
               
                  117,5
               
            
                  Δ)
               
               
                  972 517 385 
               
               
                  930 743 590 
               
               
                  912 394 284 
               
               
                  897 248 041 
               
               
                  881 066 280 
               
            
                  E)
               
               
                  12 801 000 
               
               
                  13 057 000 
               
               
                  13 122 000 
               
               
                  13 242 000 
               
               
                  13 365 000 
               
            
                  ΣΤ)
               
               
                  
                     75,97
                  
               
               
                  
                     71,28
                  
               
               
                  
                     69,53
                  
               
               
                  
                     67,76
                  
               
               
                  
                     65,92
                  
               
            
         
      
                  Ζώνη χρέωσης: Κάτω Χώρες — νόμισμα: ευρώ
               
            
                   
               
               
                  2015
               
               
                  2016
               
               
                  2017
               
               
                  2018
               
               
                  2019
               
            
                  Α)
               
               
                  184 921 748 
               
               
                  184 103 594 
               
               
                  187 392 113 
               
               
                  194 163 267 
               
               
                  198 569 117 
               
            
                  Β)
               
               
                  1,00 %
               
               
                  1,24 %
               
               
                  1,44 %
               
               
                  1,49 %
               
               
                  1,51 %
               
            
                  Γ)
               
               
                  110,6
               
               
                  112,0
               
               
                  113,6
               
               
                  115,3
               
               
                  117,0
               
            
                  Δ)
               
               
                  167 178 324 
               
               
                  164 400 112 
               
               
                  164 961 239 
               
               
                  168 412 538 
               
               
                  169 672 018 
               
            
                  E)
               
               
                  2 806 192 
               
               
                  2 825 835 
               
               
                  2 845 616 
               
               
                  2 874 072 
               
               
                  2 902 813 
               
            
                  ΣΤ)
               
               
                  
                     59,57
                  
               
               
                  
                     58,18
                  
               
               
                  
                     57,97
                  
               
               
                  
                     58,60
                  
               
               
                  
                     58,45
                  
               
            
   
      ΠΑΡΑΡΤΗΜΑ II
      
         Προτάσεις διορθωτικών μέτρων
      
      Α.   Κύριο πεδίο επιδόσεων χωρητικότητας
      
      Ακολουθούν συστάσεις για τη λήψη διορθωτικών μέτρων στο κύριο πεδίο επιδόσεων της χωρητικότητας σε επίπεδο κέντρου ελέγχου περιοχής (ACC) για να αντιμετωπιστούν οι υποκείμενες αιτίες της έλλειψης χωρητικότητας.
      
         Λειτουργικό τμήμα εναέριου χώρου BlueMed
      
      
         Κύπρος (ACC Λευκωσίας)
      
      Λόγοι έλλειψης χωρητικότητας: ανελαστική αξιοποίηση προσωπικού, χαμηλή χωρητικότητα του τομέα, έλλειψη ευελιξίας στη διάταξη του τομέα, έλλειψη ευελιξίας στο σχέδιο ανοίγματος, μη πλήρης εφαρμογή των μέτρων βελτίωσης της χωρητικότητας που προβλέπονται στο σχέδιο χωρητικότητας.
      Προτάσεις διορθωτικών μέτρων:
      
                  1)
               
               
                  επίσπευση της εγκατάστασης νέου φορέα παροχής υπηρεσιών αεροναυτιλίας (ANSP)·
               
            
                  2)
               
               
                  ανασχεδιασμός των επιδόσεων για την απαιτούμενη χωρητικότητα με βάση τα εξής:
                  
                              α)
                           
                           
                              εφαρμογή προτάσεων ανατομεοποίησης·
                           
                        
                              β)
                           
                           
                              επαναξιολόγηση της χωρητικότητας του τομέα·
                           
                        
            
                  3)
               
               
                  εφαρμογή:
                  
                              α)
                           
                           
                              ευέλικτου χρονοπρογραμματισμού που θα καθιστά δυνατό τον καλύτερο συνδυασμό της ζήτησης κυκλοφορίας με τις ώρες λειτουργίας του τομέα·
                           
                        
                              β)
                           
                           
                              ευέλικτης διάταξης των ωρών λειτουργίας, ανάλογα με τις ροές κυκλοφορίας·
                           
                        
            
                  4)
               
               
                  βελτίωση των τεχνικών διαχείρισης της ροής και της χωρητικότητας της εναέριας κυκλοφορίας (ATFCM).
               
            Στο σχέδιο επιδόσεων της Κύπρου αναφέρεται ότι δεν θα βελτιωθούν οι συνολικές επιδόσεις μέχρις ότου γίνουν οι θεσμικές αλλαγές που απαιτούνται για τη σύσταση νέου παρόχου υπηρεσιών αεροναυτιλίας, (ANSP) και, συνεπώς, προτείνεται στην Κύπρο να προβεί στις εν λόγω αλλαγές το συντομότερο δυνατό.
      
         Ελλάδα (ACC Αθήνας και Μακεδονίας)
      
      Λόγοι έλλειψης χωρητικότητας: έλλειψη επενδύσεων στον τομέα του ελέγχου της εναέριας κυκλοφορίας (ATC), έλλειψη προσλήψεων ελεγκτών εναέριας κυκλοφορίας (ATCO).
      Προτάσεις διορθωτικών μέτρων:
      
                  1)
               
               
                  εκτελεστικά μέτρα για τη βελτίωση των επιδόσεων με διαχωρισμό του παρόχου υπηρεσιών αεροναυτιλίας (ANSP) από το κράτος·
               
            
                  2)
               
               
                  αναδιοργάνωση του παρόχου υπηρεσιών αεροναυτιλίας (ANSP) για να καταστεί δυνατή η έγκαιρη εκπόνηση και υλοποίηση των επιχειρησιακών σχεδίων και η πρόσληψη προσωπικού·
               
            
                  3)
               
               
                  κατάρτιση πλήρους σχεδίου αναδιάρθρωσης για την εφαρμογή νέων τεχνικών βελτίωσης της ευελιξίας, εποχικών μεταβολών της διάταξης του τομέα και ευελιξίας χρονοπρογραμματισμού.
               
            
         FABEC
      
      
         Γερμανία, Βέλγιο, Λουξεμβούργο, Κάτω Χώρες (ACC του UAC Μάαστριχτ)
      
      Λόγοι έλλειψης χωρητικότητας: έλλειψη χωρητικότητας σε τομεακό επίπεδο ομίλου λόγω απρόβλεπτων μεταβολών στη δομή της κυκλοφορίας το 2015, αύξηση της χωρητικότητας από έργα στον εναέριο χώρο του FABEC είναι απίθανο να επιτευχθεί κατά τη διάρκεια της περιόδου προγραμματισμού.
      Προτάσεις διορθωτικών μέτρων:
      
                  1)
               
               
                  ενισχυμένη αμοιβαία εκπαίδευση των ελεγκτών εναέριας κυκλοφορίας (ATCO) που θα καταστήσει δυνατό τον καλύτερο συνδυασμό της ζήτησης κυκλοφορίας με τις ώρες λειτουργίας του τομέα σε τομεακό επίπεδο ομίλου·
               
            
                  2)
               
               
                  εκπόνηση και εφαρμογή προτάσεων ανατομεοποίησης·
               
            
                  3)
               
               
                  εφαρμογή των προγραμματιζόμενων βελτιώσεων του συστήματος ATM.
               
            
         Γαλλία (ACC του Μπορντό)
      
      Λόγοι έλλειψης χωρητικότητας: εκπαίδευση και εφαρμογή νέου συστήματος ATM — ERATO.
      Προτάσεις διορθωτικών μέτρων:
      
                  1)
               
               
                  βελτίωση των τεχνικών διαχείρισης της ροής και της χωρητικότητας της εναέριας κυκλοφορίας (ATFCM)·
               
            
                  2)
               
               
                  ευέλικτο σχέδιο μετάβασης στο νέο σύστημα διαχείρισης της εναέριας κυκλοφορίας (ATM), σε συντονισμό με τον διαχειριστή δικτύου, για να περιληφθούν κατάλληλα μέτρα άμβλυνσης των διακοπών εξυπηρέτησης.
               
            
         Γαλλία (ACC της Brest)
      
      Λόγοι έλλειψης χωρητικότητας: εκπαίδευση και εφαρμογή νέου συστήματος ATM — ERATO, η τομεοποίηση και το σχέδιο ανοίγματος του τομέα θα μπορούσαν να προσαρμοστούν καλύτερα στη ζήτηση κυκλοφορίας.
      Προτάσεις διορθωτικών μέτρων:
      
                  1)
               
               
                  εφαρμογή προτάσεων ανατομεοποίησης·
               
            
                  2)
               
               
                  ευέλικτος χρονοπρογραμματισμός που θα καθιστά δυνατό τον καλύτερο συνδυασμό της ζήτησης κυκλοφορίας με τις ώρες λειτουργίας του τομέα·
               
            
                  3)
               
               
                  ευέλικτη διάταξη των ωρών λειτουργίας, ανάλογα με τις ροές κυκλοφορίας·
               
            
                  4)
               
               
                  βελτίωση των τεχνικών διαχείρισης της ροής και της χωρητικότητας της εναέριας κυκλοφορίας (ATFCM).
               
            
         Γαλλία (ACC της Μασσαλίας)
      
      Λόγοι έλλειψης χωρητικότητας: έλλειψη χωρητικότητας τα Σαββατοκύριακα λόγω μη προσαρμοσμένων σχεδίων ανοίγματος του τομέα, εκπαίδευσης και εφαρμογής νέου συστήματος ATM — 4Flight (2017-2019).
      Προτάσεις διορθωτικών μέτρων:
      
                  1)
               
               
                  ευέλικτος χρονοπρογραμματισμός που θα καθιστά δυνατό τον καλύτερο συνδυασμό της ζήτησης κυκλοφορίας με τις ώρες λειτουργίας του τομέα·
               
            
                  2)
               
               
                  ευέλικτη διαμόρφωση των ωρών λειτουργίας, ανάλογα με τις ροές κυκλοφορίας·
               
            
                  3)
               
               
                  βελτίωση των τεχνικών διαχείρισης της ροής και της χωρητικότητας της εναέριας κυκλοφορίας (ATFCM)·
               
            
                  4)
               
               
                  δράσεις για τον σχεδιασμό των διαδρομών και την τομεοποίηση, με εστίαση στη διεπαφή με το ACC της Βαρκελώνης·
               
            
                  5)
               
               
                  ευέλικτο σχέδιο μετάβασης στο νέο σύστημα διαχείρισης της εναέριας κυκλοφορίας (ATM), σε συντονισμό με τον διαχειριστή δικτύου, για να περιληφθούν κατάλληλα μέτρα άμβλυνσης.
               
            
         Γαλλία (ACC της Reims)
      
      Λόγοι έλλειψης χωρητικότητας: εκπαίδευση και εφαρμογή νέου συστήματος ATM — 4Flight (2017-2019), κατανομή της κυκλοφορίας με υψηλότερη ζήτηση κυκλοφορίας σε βραχύτατες διαδρομές, έλλειψη προβλεψιμότητας της ζήτησης κυκλοφορίας σε ορισμένους τομείς.
      Προτάσεις διορθωτικών μέτρων:
      
                  1)
               
               
                  δράσεις για τον σχεδιασμό διαδρομών και την τομεοποίηση·
               
            
                  2)
               
               
                  ευέλικτος χρονοπρογραμματισμός που θα καθιστά δυνατό τον καλύτερο συνδυασμό της ζήτησης κυκλοφορίας με τις ώρες λειτουργίας του τομέα·
               
            
                  3)
               
               
                  ευέλικτη διαμόρφωση των ωρών λειτουργίας, ανάλογα με τις ροές κυκλοφορίας·
               
            
                  4)
               
               
                  βελτίωση των τεχνικών διαχείρισης της ροής και της χωρητικότητας της εναέριας κυκλοφορίας (ATFCM)·
               
            
                  5)
               
               
                  ευέλικτο σχέδιο μετάβασης στο νέο σύστημα διαχείρισης της εναέριας κυκλοφορίας (ATM), σε συντονισμό με τον διαχειριστή δικτύου, για να περιληφθούν κατάλληλα μέτρα άμβλυνσης.
               
            Απαιτούνται αναβαθμίσεις του συστήματος διαχείρισης της εναέριας κυκλοφορίας (ΑΤΜ) στη Γαλλία για μακροπρόθεσμες βελτιώσεις και, κατά συνέπεια, προτείνεται στη Γαλλία να βελτιώσει τις επιδόσεις με καλύτερο σχεδιασμό της σταδιακής εφαρμογής του νέου συστήματος.
      Β.   Κύριο πεδίο επιδόσεων οικονομικής αποδοτικότητας
      
      Τα ακόλουθα αποτελούν συστάσεις για τη λήψη διορθωτικών μέτρων στο κύριο πεδίο επιδόσεων της οικονομικής αποδοτικότητας που μπορούν να υλοποιηθούν βραχυπρόθεσμα, με βάση τις αλληλεξαρτήσεις με τα υπόλοιπα κύρια πεδία επιδόσεων καθώς και με ουσιαστικές δυνατότητες επενδύσεων σε επίπεδο συστήματος. Οι προτάσεις εστιάζουν σε τρία θέματα βελτίωσης, ήτοι πρόγνωση της κυκλοφορίας, ποσοστό απόδοσης των ιδίων κεφαλαίων και επιτόκιο δανεισμού.
      
         Γαλλία
      
      Προτάσεις διορθωτικών μέτρων:
      
                  1)
               
               
                  Κυκλοφορία: Ήδη τον Ιούλιο του 2015 η Γαλλία αναθεώρησε προς τα άνω, σε σύγκριση με τις πληροφορίες που περιείχε το αρχικό σχέδιο επιδόσεων, την προγραμματιζόμενη κυκλοφορία κατά την περίοδο αναφοράς (ΠΑ) 2 (+ 2,9 % κατά μέσο όρο), προσαρμόζοντας την πρόγνωση της προγραμματιζόμενης κυκλοφορίας σύμφωνα με το χειρότερο σενάριο Statfor του Φεβρουαρίου του 2015. Ωστόσο, με βάση την πραγματική κυκλοφορία το 2015 και την τελευταία πρόγνωση του Φεβρουαρίου 2016 της Statfor, προτείνεται να αναθεωρηθεί περαιτέρω προς τα άνω η προγραμματιζόμενη κυκλοφορία ώστε να ληφθούν υπόψη τα τελευταία διαθέσιμα στοιχεία.
               
            
                  2)
               
               
                  Επιτόκιο επί του χρέους: Η Γαλλία είχε υποθέσει χρεωστικό επιτόκιο 2,7 % για τον πάροχο υπηρεσιών αεροναυτιλίας (DSNA) κατά την ΠΑ2. Ωστόσο, οι νομισματικές συνθήκες έχουν αλλάξει σημαντικά. Σήμερα, με τα μακροπρόθεσμα επιτόκια κρατικών ομολόγων «μηδενικού κινδύνου» της Γαλλίας να είναι στο ιστορικά κατώτατο επίπεδο και να βασίζονται στα δεδομένα της Ευρωπαϊκής Κεντρικής Τράπεζας, το εναρμονισμένο μακροπρόθεσμο επιτόκιο είναι χαμηλότερο του 1 %. Πέραν τούτου, ο DSNA δεν είναι εταιρική οντότητα και το χρέος του (όπως και το σχετικό ασφάλιστρο κινδύνου) μπορεί να εξομοιωθεί περισσότερο με το κρατικό επιτόκιο αναφοράς μακροπρόθεσμα. Ως εκ τούτου, προτείνεται στη Γαλλία να χρησιμοποιήσει χαμηλότερο επιτόκιο για τον υπολογισμό του κόστους κεφαλαίου του DSNA.
               
            Η προσαρμογή της προγραμματιζόμενης κυκλοφορίας για τα έτη 2018 και 2019 και η επιβολή ανώτατου χρεωστικού επιτοκίου, π.χ. 1,5 %, για τα οικονομικά έτη 2018 και 2019 θα έχουν ως αποτέλεσμα η εξέλιξη του καθορισμένου κόστους μονάδας κατά τη διαδρομή στη δεύτερη περίοδο αναφοράς να είναι – 2,2 % ετησίως, η οποία προσεγγίζει περισσότερο την εξέλιξη σε κλίμακα Ένωσης (– 3,3 % ετησίως), και η εξέλιξη του καθορισμένου κόστους μονάδας κατά τη διαδρομή για το σύνολο της πρώτης και της δεύτερης περιόδου αναφοράς να είναι – 1,1 % ετησίως, η οποία προσεγγίζει περισσότερο τον στόχο σε κλίμακα Ένωσης (– 1,7 % ετησίως).
      
         Γερμανία
      
      Προτάσεις διορθωτικών μέτρων:
      Κυκλοφορία: Ήδη τον Ιούλιο του 2015 η Γερμανία αναθεώρησε προς τα άνω, σε σύγκριση με τις πληροφορίες που περιείχε το αρχικό σχέδιο επιδόσεων, την προγραμματιζόμενη κυκλοφορία κατά την περίοδο αναφοράς (ΠΑ) 2 (+ 2,7 % κατά μέσο όρο), προσαρμόζοντας την πρόγνωση της προγραμματιζόμενης κυκλοφορίας σύμφωνα με το χειρότερο σενάριο Statfor του Φεβρουαρίου του 2015. Ωστόσο, με βάση την πραγματική κυκλοφορία το 2015 και την τελευταία πρόγνωση της Statfor (Φεβρουάριος του 2016), προτείνεται να αναθεωρηθεί περαιτέρω προς τα άνω η προγραμματιζόμενη κυκλοφορία ώστε να ληφθούν υπόψη τα τελευταία διαθέσιμα στοιχεία.
      Εκτός από αυτό το βραχυπρόθεσμο μέτρο, αναγνωρίζεται ότι η Γερμανία έχει επανεπενδύσει σημαντικά στον ANSP για τη δεύτερη περίοδο αναφοράς. Ωστόσο, υπάρχει κίνδυνος να αυξηθεί αισθητά το κόστος στο τέλος της δεύτερης περιόδου αναφοράς και, για τον λόγο αυτό, προτείνεται στη Γερμανία να εξετάσει μακροπρόθεσμα μέτρα για την αντιμετώπιση των ζητημάτων της βάσης του κόστους που θα προκύψουν, παραδείγματος χάρη, σε τάση – 1,5 % ετησίως του καθορισμένου κόστους μονάδας κατά τη διαδρομή για τον συνδυασμό της πρώτης με τη δεύτερη περίοδο αναφοράς, η οποία προσεγγίζει περισσότερο τον στόχο σε κλίμακα Ένωσης (– 1,7 % ετησίως).
      
         Κάτω Χώρες
      
      Προτάσεις διορθωτικών μέτρων:
      
                  1)
               
               
                  Κυκλοφορία: Τον Ιούλιο του 2015 οι Κάτω Χώρες δεν αναθεώρησαν, σε σύγκριση με τις πληροφορίες που περιείχε το αρχικό σχέδιο επιδόσεων, την αύξηση της κυκλοφορίας που προβλεπόταν για την ΠΑ2, η οποία βασιζόταν στο χειρότερο σενάριο της Statfor του Φεβρουαρίου του 2015. Με βάση την πραγματική κυκλοφορία το 2015 και την τελευταία πρόγνωση της Statfor (Φεβρουάριος του 2016), προτείνεται να αναθεωρηθεί προς τα άνω η προγραμματιζόμενη κυκλοφορία για να ληφθούν υπόψη τα τελευταία διαθέσιμα στοιχεία.
               
            
                  2)
               
               
                  Επιτόκιο επί του χρέους: Οι Κάτω Χώρες είχαν υποθέσει χρεωστικό επιτόκιο 3,2 % για το 2019 για τον οικείο ANSP (LVNL). Ωστόσο, οι νομισματικές συνθήκες έχουν αλλάξει σημαντικά. Σήμερα, με τα μακροπρόθεσμα επιτόκια κρατικών ομολόγων των Κάτω Χωρών να βρίσκονται στο ιστορικά κατώτατο επίπεδο και να βασίζονται στα δεδομένα της Ευρωπαϊκής Κεντρικής Τράπεζας, το εναρμονισμένο μακροπρόθεσμο επιτόκιο είναι χαμηλότερο του 1 %. Ως εκ τούτου, προτείνεται στις Κάτω Χώρες να χρησιμοποιήσουν οριακά χαμηλότερο επιτόκιο για τον υπολογισμό του κόστους κεφαλαίου του LVNL.
               
            Η προσαρμογή της προγραμματιζόμενης κυκλοφορίας για τα έτη 2018 και 2019 και η επιβολή ανώτατου χρεωστικού επιτοκίου, π.χ. 3,0 %, για το οικονομικό έτος 2019 θα έχουν ως αποτέλεσμα η εξέλιξη του καθορισμένου κόστους μονάδας κατά τη διαδρομή στη δεύτερη περίοδο αναφοράς να είναι – 2,5 % ετησίως, η οποία προσεγγίζει περισσότερο την εξέλιξη σε κλίμακα Ένωσης (– 3,3 % ετησίως), και η εξέλιξη του καθορισμένου κόστους μονάδας κατά τη διαδρομή για το σύνολο της πρώτης και της δεύτερης περιόδου αναφοράς να είναι – 1,5 % ετησίως, η οποία προσεγγίζει περισσότερο τον στόχο σε κλίμακα Ένωσης (– 1,7 % ετησίως).